stanford-oval/wikipedia huggingface dataset:
อุลตร้าแมน Z
ในสื่ออื่น > วอยซ์ดราม่า

อุลตร้าแมนเซต & ซีโร่ วอยซ์ดราม่า (ウルトラマンゼット&ゼロ ボイスドラマ) เป็นการนำเสนอผ่านเสียงของตัวละคร ได้ปล่อยลงในแชนแนลยูทูบ YouTube ULTRAMAN OFFICIAL by TSUBURAYA PROD ทุกวันเสาร์เวลา 9:30 น. ตามเวลาในประเทศญี่ปุ่น
| ตอนที่ | ชื่อตอน | เผยแพร่ |
| --- | --- | --- |
| 1 | การพบกันระหว่างเซตและซีโร่ (ゼットとゼロの出会いの話) | 20 มิถุนายน 2020 |
| 2 | หากพบสัตว์ประหลาดล่องหน (透明怪獣に出会ったら) | 27 มิถุนายน 2020 |
| 3 | อาจารย์เพื่อน (師匠の友達) | 4 กรกฎาคม 2020 |
| 4 | แคปซูลสัตว์ประหลาดที่น่าเชื่อถือได้ (頼もしいカプセル怪獣) | 11 กรกฎาคม 2020 |
| 5 | อุลตร้าแมนกับประวัติศาสตร์ในยุคโบราณ (ウルトラマンと太古の歴史) | 18 กรกฎาคม 2020 |
| 6 | อุลตร้าเซตไรเซอร์ (ウルトラゼットライザー) | 25 กรกฎาคม 2020 |
| 7 | ย้อนเวลา (時間よ戻れ) | 1 สิงหาคม 2020 |
| 8 | อุลตร้าแมนในช่วงมิติเวลาอีกฟาก (別の時空のウルトラマン) | 8 สิงหาคม 2020 |
| 9 | พี่น้องเหล็กไหล (鋼鉄の弟さん) | 15 สิงหาคม 2020 |
| 10 | ชาวดาวบารอสซ่า (バロッサ星人) | 22 สิงหาคม 2020 |
| 11 | เกี่ยวกับพ่อของอาจารย์ซีโร่ (ゼロ師匠のお父さんのこと) | 5 กันยายน 2020 |
| 12 | หุ่นยนต์ที่น่าเชื่อถือ! (頼もしいぜ、ロボット！) | 12 กันยายน 2020 |
| 13 | อุลตร้าเมดัล (ウルトラメダル) | 19 กันยายน 2020 |
| 14 | โรงละครสปาร์คดอลส์ Z (スパークドールズ劇場Z) | 26 กันยายน 2020 |
| 15 | ความรักครั้งสุดท้าย! (最強の姿！) | 3 ตุลาคม 2020 |
| 16 | ไม่รู้ว่ามันมีประโยชน์อะไร (何が役に立つかはわからないという話) | 10 ตุลาคม 2020 |
| 17 | อุลตร้าแมนสีดำ (黒いウルトラマン) | 17 ตุลาคม 2020 |
| 18 | ฝึกฝนบนศีรษะ! (頭を鍛えろ！) | 24 ตุลาคม 2020 |
| 19 | พี่ชาย (兄さん) | 31 ตุลาคม 2020 |
| 20 | กาแล็คซี่เรสคิวฟอร์ซ (ギャラクシーレスキューフォース) | 14 พฤศจิกายน 2020 |
| 21 | พี่เมบิอุส (メビウス兄さん) | 21 พฤศจิกายน 2020 |
| 22 | การสมัครสอบ (1) (採用試験 (1)) | 28 พฤศจิกายน 2020 |
| 23 | การสมัครสอบ (2) (採用試験 (2)) | 5 ธันวาคม 2020 |
| 24 | เริ่มต้นที่นี่ (ここから始まる) | 12 ธันวาคม 2020 |
| ฉบับพิเศษ | วิชัวลบุ๊คสฉบับพิเศษ (ビジュアルブック特典版) | - |
| บทพิเศษ | ภารกิจแรก (初任務) | - |
การออกอากาศ

อุลตร้าแมน Z ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียวในประเทศญี่ปุ่น ออกอากาศเมื่อวันที่ 20 มิถุนายน จนถึงวันที่ 26 ธันวาคม 2020 ปี ค.ศ. 2020 และสามารถรับชมย้อนหลังได้ทางแชนแนล ULTRAMAN OFFICIAL จากยูทูบ หลังจากฉายจบตอน อย่างไรก็ตามได้ออกเผยแพร่ฉายอีกครั้งเมื่อวันที่ 7 กุมภาพันธ์ ปี ค.ศ. 2021 ทางแชนแนล ULTRAMAN OFFICIAL จากยูทูบโดยเผยแพร่เฉพาะฉายในต่างประเทศ
ในส่วนประเทศไทยเดกซ์ เป็นผู้ถือลิขสิทธิ์ ซึ่งได้ออกอากาศรูปแบบสตรีมมิ่งผ่านทางแอปพลิเคชัน Flixer โดยออกอากาศพร้อมกับวันที่ญี่ปุ่นออกอากาศ ทุกวันเสาร์เวลา 8:00 น. ตามเวลาในประเทศไทย พร้อมทั้งมีพากย์ไทยและคำบรรยายภาษาไทย และทางแอปพลิเคชัน AIS Play อย่างไรก็ตาม ได้ออกอากาศทางช่องทีวีดิจิทัล MCOT HD ช่อง 30 ในรายการ ช่อง 9 การ์ตูน ทุกวันอาทิตย์เวลา 7:00 น. ถึง 7:30 น. ออกอากาศครั้งแรกเมื่อวันที่ 25 เมษายน พ.ศ. 2564 จนถึงวันที่ 31 ตุลาคม ปีเดียวกัน และได้ออกอากาศซ้ำอีกครั้งทางช่อง จีเอ็มเอ็ม 25 ทุกวันอาทิตย์ เวลา 6:05 น. ในรายการ Dexclub Cartoon ออกอากาศเมื่อวันที่ 2 มกราคม พ.ศ. 2565
ข้อมูลลิงก์

เว็บไซต์อย่างเป็นทางการ
เว็บไซต์ทางการ - เว็บไซต์ของทีวีโตเกียว
Ultraman Official ที่เอกซ์ (ทวิตเตอร์)
เปาบุ้นจิ้นหนุ่ม พิทักษ์ธรรม ภาค 2

เปาบุ้นจิ้นหนุ่ม พิทักษ์ธรรม ภาค 2  (อังกฤษ: Young Justice Bao 2) เป็นละครโทรทัศน์ที่ออกอากาศในประเทศจีนช่วงปี ค.ศ. 2001 กล่าวถึงประวัติของเปาบุ้นจิ้นในช่วงวัยหนุ่มที่เพิ่งเข้ารับราชการกับฮ่องเต้ใหม่ๆ ออกอากาศในประเทศไทยทางช่อง 3 แฟมิลี่ ตั้งแต่วันที่ 29 กันยายน พ.ศ. 2560 ทุกวันจันทร์ -ศุกร์ เวลา 16:30 น. นำแสดงโดย ลู่ อี้, ซื่อ เสี่ยวหลง, จ้าว หยาง,ฉิน ลี่, หยาง หยง ต่อจากภาคแรก และมีภาคสามเป็นภาคจบ เรื่อง เปาบุ้นจิ้นหนุ่ม พิทักษ์ธรรม ภาค 3
ภาพละครภาค 2 ภาษาไทย
เนื้อเรื่อง > คดีที่ 1 คุณสมบัติวีรบุรุษ

เกิดคดีทุจริตงบสร้างเขื่อน ซึ่งเมื่อฝนตกหนักก็ทำให้เขื่อนพังผู้คนล้มตายเป็นจำนวนมาก ฮ่องเต้มีรับสั่งให้ตามตัวเปา เจิ่งเข้าเมืองหลวงเพื่อสืบคดีนี้ แต่คดีนี้ดูท่าจะเกี่ยวพันกับขุนนางชั้นผู้ใหญ่หลายคนฮ่องเต้จึงได้มอบป้ายทองเว้นตายแก่เปา เจิ่งเพื่อไว้ป้องกันตัวด้วย
ระหว่างสืบคดีเปา เจิ่งได้รู้จักกับ เสี่ยว ชิงถิง ซึ่งลักขโมยของในวังออกมาขายเอาเงินไปช่วยคนจนเปาเจิ่งพยายามดัดนิสัยนางให้เลิกขโมยของ
ต่อมากงซุน เช่อป่วยเป็นโรคประหลาดต้องตาบอดทั้ง 2 ข้าง เขาอยากเอาชนะเปาเจิ่งในการคลี่คลายคดีให้ได้จึงตกหลุมพลางของคนร้ายที่หลอกให้เขาเข้าใจว่าคนร้ายในคดีทุจริตก็คือผู้ควบคุมการคลังในสมัยที่มีการสร้างเขื่อน ซึ่งก็คือคนเลี้ยงม้าในตำหนักเหลียงอ๋อง เมื่อกงซุนเช่อหาตัวคนร้ายได้ ผู้บงการตัวจริงก็ชิงฆ่าปิดปากคนเลี้ยงม้าซะ ทุกคนเข้าใจว่าคดีนี้คลี่คลายแล้ว มีเพียงแต่เปาเจิ่งเท่านั้นที่พยายามสืบต่อไป
ในที่สุดเปาเจิ่งก็สืบจนรู้เบื้องหลังว่ายังมีคนร้ายที่ยังลอยนวลอยู่อีกถึง 3 คน เปาเจิ่งต่อว่ากงซุนเช่อที่รีบร้อนจนมองข้ามจุดเล็กน้อยของคดี ส่วนกงซุนเช่อเมื่อรู้ตัวมาตนเองตกหลุมพรางของคนร้ายก็หนีไปอยู่วัด ซึ่งเจ้าอาวาสได้สั่งสอนเขาให้เลิกแข่งขันกับเปาเจิ่งแต่ให้ทั้งสองร่วมมือช่วยเหลือประคับประคองซึ่งกันและกัน
ระหว่างนี้มีคนร้ายมาลอบฆ่าเหลียงอ๋อง เปาเจิ่งกับจั่น เจาช่วยกันจับคนร้ายไว้ได้ แต่เหลียงอ๋องกลับบอกให้ปล่อยตัวคนร้ายไป ทำให้เปาเจิ่งกับจั่นเจาสงสัยในพฤติกรรมของเหลียงอ๋องมาก จึงได้วางแผนให้เสี่ยว ชิงถิงปลอมตัวเป็นมือสังหารไปลอบฆ่าเหลียงอ๋อง จนทำให้รู้ความจริงว่าที่เหลียงอ๋องให้ปล่อยคนร้ายไปก็เพราะเข้าใจว่าคนร้ายคือเสี่ยวชิงถิงซึ่งเป็นลูกนอกสมรสของเหลียงอ๋อง มาแก้แค้นให้แม่ที่เหลียงอ๋องทิ้งมา
ในที่สุดในวันที่ฮ่องเต้ทำพิธีบวงสรวง เปาเจิ่งได้คลี่คลายคดีทุจริตงบสร้างเขื่อน ซึ่งก็พัวพันไปถึงการทุจริตอาวุธทหารอีกด้วย
เนื้อเรื่อง > คดีที่ 2 คุณธรรมค้ำฟ้า

หม่าฮั่น ถูกล่าวหาว่าข่มขืนและขโมยเงิน ส่วนหวังเฉาต้องการช่วยหม่าฮั่นเลยไปปล้นนักโทษแต่ไม่สำเร็จทั้งสองจึงต้องรับโทษประหาร แต่ก่อนจะถูกประหารเปา เจิ่งไปช่วยไว้ทัน เพราะเปาเจิ่งคลี่คลายคดีได้ความจริงแล้วว่าหม่าฮั่นถูกคนใส่ร้าย คนร้ายเป็นอีกคนหนึ่ง จากเหตุการณ์นี้ทำให้หวังเฉาและหม่าฮั่นขอติดตามเปาเจิ่งไปชั่วชีวิต
ฮ่องเต้มีคำสั่งแต่งตั้งเปาเจิ่งเป็นนายอำเภอ คดีแรกที่ต้องสะสางคือคดีฆ่าล้างหมู่บ้านแห่งหนึ่งเมื่อ 10 ปีที่แล้ว ฆาตกรเฉียวไถ้ถูกจับตัวได้แต่ปิดปากเงียบไม่ยอมพูดอะไรเลยแม้แต่จะแก้ต่างให้ตัวเอง เปาเจิ่งจึงให้นำตัวพยาน 3 คนที่รอดชีวิตจากการสังหารโหดนั้นมาสอบปากคำ แต่แล้วทั้ง 3 คนก็ค่อย ๆ ทยอยกันหายตัวไปอย่างลึกลับ
ต่อมาก็มีคนชุดดำมาจับตัวเฉียวไถ้ไปจากในคุก แต่เสี่ยวชิงถิงแอบตามไปจนถูกทำร้าย เฉียวไถ้ช่วยเสี่ยวชิงถิงจนตัวเองถูกลูกดอกอาบยาพิษของคนร้ายจนตาย แต่ก่อนที่เฉียวไถ้จะตายได้เล่าเหตุการณ์ที่เขาฆ่าคนให้เสี่ยวชิงถิงฟังจนหมด
ที่เฉียวไถ้ฆ่าคนก็เพราะต้องการเงินไปซื้อดอกไม้ไฟมาจุดให้ภรรยาซึ่งป่วยใกล้ตายดู เขาได้รับการว่าจ้างจากชายพิการคนหนึ่งชื่อหลี่อี้
เปาเจิ่งจึงสืบเบาะแสจากหลี่อี้ และพบว่านี่เป็นคดีซ้อนคดี หลี่อี้มีพี่น้องร่วมสาบานอีก 3 คน ซึ่งก็คือผู้ที่รอดชีวิตจากการสังหารของเฉียวไถ้ พวกเขาได้ร่วมกันปล้นเงินหลวง ขณะจะแบ่งเงินกันภรรยาของหลี่อี้ซึ่งท้องแก่เข้ามาพบ 3 คนนี้กลัวความลับรั่วไหลบวกกับอยากได้เงินส่วนของหลี่อี้ด้วย ก็เลยจับหลี่อี้กับภรรยาใส่หลุมแล้วใช้หินขว้างกลบหลุม ทำให้ภรรยาหลี่อี้ตายทันที ส่วนหลี่อี้รอดแต่ก็ต้องพิการ
หลี่อี้แค้น 3 คนนี้มาก เมื่อมาพบกับเฉียวไถ้จึงเสนอเงินให้เพื่อแลกกับการที่เฉียวไถ้ต้องไปฆ่าล้างหมู่บ้าน 3 คนนี้ และ 3 คนนี้กลัวความลับเรื่องปล้นเงินหลวงจะรั่วไหล เมื่อเปาเจิ่งตามตัวมาให้ถ้อยคำจึงพยายามหาทางหลบหนีและขณะเดียวกันก็หาทางฆ่าเฉียวไถ้ปิดปากด้วย
เนื้อเรื่อง > คดีที่ 3 พยัคฆ์หมอบ มังกรซ่อน

เปา เจิ่งได้รับคำสั่งลับจากฮ่องเต้ให้ทำงานชิ้นหนึ่งจึงพาหม่าฮั่นออกไปทำงาน ระหว่างนี้จั่น เจาได้ข่าวว่าจะมีคนมาลอบฆ่าเปาเจิ่งที่วัดซึ่งเปาเจิ่งต้องไปไหว้พระขอพรให้แม่ทุกปี กงซุน เช่อ จั่นเจา หวังเฉาและฮัวกงกง จึงได้ตัดสินใจไปยังวัดแห่งนี้เพื่อสืบหาตัวคนร้ายให้ได้ก่อนที่เปาเจิ่งจะเดินทางมาถึง ที่วัดนี้กงซุนเช่อได้พบกับหลู่เซียงเซียงอีกครั้ง นางตามมาเพื่อรักษาตาให้กงซุนเช่อ
คนเดินทางที่มาพักที่วัดนี้ทุกคนล้วนแต่มีพฤติกรรมที่น่าสงสัย แต่ต่อมาฐานะของคนบางกลุ่มก็ถูกเปิดเผยขึ้นว่าเป็นมือปราบที่มาดักจับคนร้ายขโมยเด็ก
เย็นวันหนึ่งขณะที่จั่นเจาประลองฝีมือกับเณรในวัด แต่เพราะขี้เกียจจะสู้แล้วก็เลยแว๊บหนีมาหลบอยู่ในห้องครัวที่เซียงเซียงใช้เป็นที่ต้มยาให้กงซุนเช่อ แต่พอเซียงเซียงกลับมาจะต้มยาก็พบว่าจั่นเจาถูกพิษตัดเจ็ดทวารเข้าไปแล้ว ทุกคนพยายามหายาแก้พิษ แต่กงซุนเช่อบอกว่าหาตัวคนร้ายให้ได้จะง่ายกว่าเพราะคนร้ายต้องกลัวว่าตัวเองจะโดนพิษด้วยจึงมักจะเก็บยาแก้พิษเอาไว้กับตัว แต่ยังไม่ทันสืบได้เรื่องอะไรไหลเอินเจ้าอาวาสก็โดนพิษไปอีกคนหนึ่ง
ต่อมาเซียงเซียงถูกคนร้ายจับเข้าไปปล่อยในป่าวงกต กงซุนเช่อเข้าไปตามหาจนพบแต่ทั้งสองก็หาทางออกมาจากป่าไม่ได้ แต่ที่ป่าแห่งนี้กลับทำให้ความสัมพันธ์ของพวกเขาลึกซึ้งยิ่งขึ้น และกงซุนเช่อก็ได้พบเงื่อนงำสำคัญที่จะนำไปสู่ตัวคนร้าย
เมื่อทั้งคู่ออกจากป่าวงกตได้ กงซุนเช่อจึงได้เปิดเผยตัวคนร้ายว่าแท้จริงแล้วก็คือไหลเอิน การที่จั่นเจาถูกพิษเป็นเพราะอุบัติเหตุ ไหลเอินต้องการวางยาเซียงเซียงเพื่อชิงทรัพย์ ส่วนที่ไหลเอินถูกพิษก็เพราะเขาวางยาตัวเองเพื่อให้รอดพ้นจากการตกเป็นผู้ต้องสงสัย เพราะจริง ๆ แล้วไหลเอินก็คือ ฉิวบ้าเทียน โจรปล้นสวาทที่หายตัวไปเมื่อ 10 ปีก่อน
เมื่อเปาเจิ่งจัดการงานที่ฮ่องเต้มอบหมายเสร็จแล้วก็เดินทางมายังวัดจินหลง ในที่สุดมือสังหารก็เปิดเผยตัว ที่แท้ก็คือครอบครัวสกุลหู ส่วนสาเหตุที่มาลอบฆ่าเปาเจิ่งก็เพราะคิดว่าเปาเจิ่งเป็นคนร้ายที่ฆ่าครอบครัวเศรษฐีเกานายของพ่อเฒ่าหู
เปาเจิ่งได้ใช้เวลา 3 วันในการล้างมลทินให้ตัวเอง และในที่สุดก็พบว่าเศรษฐีหูไม่ได้ตาย แต่แกล้งตายเพื่อหลบหนีการติดตามของทางการจากการที่ตนค้าเกลือเถื่อน
เนื้อเรื่อง > คดีที่ 4 สลับสับเปลี่ยน

เปา เจิ่งกับเสี่ยวชิงถิงเข้าร่วมงานแสดงภาพปริศนาสาวน้อยกับดอกโบตั๋น เสี่ยวชิงถิงสามารถไขปริศนาของภาพวาดได้โดยต้องใช้น้ำสาดภาพเพื่อให้ปรากฏเป็นภาพสาวน้อยขึ้นมา ทุกคนสงสัยมากว่าทำไมเสี่ยวชิงถิงถึงรู้ความลับนี้ เสี่ยวชิงถิงจึงได้เปิดเผยว่าหญิงสาวในภาพวาดนี้ก็คือนาง ซึ่งเป็นลูกสาวของฝงจื่อสุ่ยที่ถูกน้ำพัดพาไปเมื่อหลายปีก่อน
ต่อมาเสี่ยวชิงถิงได้ใช้ให้จางหลงกับจ้าวหู่ปลอมตัวเป็นโจรจับตัวฝงจื่อสุ่ยที่อยู่ระหว่างเดินทางกลับบ้านไปเรียกค่าไถ่ เพื่อยับยั้งไม่ให้ฝงจื่อสุ่ยเดินทางกลับมาถึงบ้านได้ เพราะเสี่ยวชิงถิงกลัวว่าฝงจื่อสุ่ยจะรู้ว่าตนแอบอ้างเป็นลูกของเขา ที่เสี่ยวชิงถิงทำเช่นนี้ก็เพื่อต้องการสืบหาความจริงเกี่ยวกับการหายตัวไปของหลูโหย่งหยาพ่อบุญธรรมของเสี่ยวชิงถิงซึ่งเป็นคนที่วาดภาพปริศนาสาวน้อยกับดอกโบตั๋นขึ้น
เนื่องจากมีคดีเรียกค่าไถ่เกิดขึ้นเปาเจิ่งจึงได้เข้ามาสืบคดีในครั้งนี้ที่บ้านตระกูลฝง ซึ่งที่บ้านหลังนี้ได้ซ่อนความลับเอาไว้มากมายโดยทุกอย่างล้วนมีจุดเริ่มต้นมาจากเมื่อหกปีก่อน
เปาเจิ่งสืบจนได้ความจริงว่า ฝงจื่อสุ่ยหลอกหลูโหย่วหยาให้วาดภาพให้แก่ตนแล้วฝงจื่อสุ่ยก็เอาภาพเหล่านั้นออกขายโดยอ้างว่าเป็นผลงานของตัวเองจนมีชื่อเสียงโด่งดัง หลูโหย่วหยาจำเป็นต้องยอมทำตามก็เพราะแอบได้เสียกับคุณนาย 4 ภรรยาของฝงจื่อสุ่ย ฝงจื่อสุ่ยจึงใช้จุดนี้บังคับเขา
ต่อมาหลูโหย่วหยาทนความอึดอัดไม่ไหวจึงขอให้คุณนาย 4 วางยาพิษตนเสีย เมื่อวางยาแล้วคุณนาย 4 ก็ดื่มยาพิษตามแต่ฝงจื่อสุ่ยมาพบเสียก่อนจึงให้พ่อบ้านเอาน้ำขี้กรอกให้นางอาเจียนออกมา นับแต่นั้นคุณนาย 4 ก็กลายเป็นบ้าไป ขณะเดียวกันก็เป็นเวลาเดียวกับที่นายรองฝงแอบเข้ามาในห้องของหลูโหย่วหยาเพื่อขโมยภาพไปขายเขาใช้ขวานตีหลูโหย่วหยาจนสลบ ส่วยฝงจื่อสุ่ยเมื่อจัดการกับคุณนาย 4 แล้วก็กลับมาหาหลูโหย่วหยาแล้วก็เอายาพิษกรอกหลูโหย่วหยาอีกที
ด้วยเหตุนี้จึงทำให้ทั้งคุณนาย 4 ฝงจื่อสุ่ยและนายรองฝง ล้วนเข้าใจว่าตนเองเป็นคนฆ่าหลูโหย่วหยา แต่ความจริงแล้วหลูโหย่วหยาไม่ได้ตายเพราะ 3 คนนี้ หลังจากที่คุณนาย 4 ให้ยาพิษแก่หลูโหย่วหยา นายรองฝงใช้ขวานตีหัวหลูโหย่วหยา และฝงจื่อสุ่ยเอายาพิษกรอกหลูโหย่วหยานั้น หลูโหย่วหยาแค่สลบไปเท่านั้น ฆาตกรตัวจริงก็คือ ฉางอัน คนงานในบ้านที่แอบเข้ามาขโมยภาพเขียนแล้วเขาก็อิจฉาหลูโหย่วหยาที่ได้กับคุณนาย 4 จึงฆ่าหลูโหย่วหยาโดยใช้แท่นหมึกตีหัวหลูโหย่วหยาจนตาย
เนื้อเรื่อง > คดีที่ 5 หินศักดิ์สิทธิ์

เปา เจิ่งกับกงซุน เช่อเดินทางกลับบ้านที่หลูโจว ทำให้จั่นเจาไม่มีอะไรจะทำก็เลยคิดจะเดินทางกลับไปวัดเซี่ยงกั๋ว ระหว่างทางจั่น เจาได้พบเด็กคนหนึ่งเข้าชื่อฟางฟาง
ฟางฟางขอร้องให้จั่นเจาช่วยคุ้มครองตนเพราะมีคนร้ายตามฆ่า แล้วก็เล่าให้จั่นเจาฟังว่าเมื่อคืนขณะที่ตนพักในโรงเตี๊ยมแห่งหนึ่งก็มีคนร้ายลอบเข้ามาหมายเอาชีวิตตน ฟางฟางหนีออกมาได้แต่คนติดตามถูกฆ่าตายหมด จั่นเจาจึงพาฟางฟางไปแจ้งความแต่พอพาพวกมือปราบมาตรวจที่เกิดเหตุปรากฏว่าศพหายไปหมดแล้วสภาพของโรงเตี๊ยมก็ถูกตกแต่งใหม่เหมือนไม่มีอะไรเกิดขึ้นมาก่อน
ฟางฟางกับจั่นเจาจึงออกเดินทางไปที่หมู่บ้านชาวประมงเพราะพ่อของฟางฟางเคยบอกไว้ว่าถ้ามีเรื่องอะไรเกิดขึ้นให้ไปหาพี่น้องเฉียวมู่ฟงกับเฉียวจูฟงที่นี่ แต่เมื่อไปถึงกลับไม่มีคนชื่อนี้อยู่เลย ในขณะที่จั่นเจากับฟางฟางกำลังจะออกจากหมู่บ้านก็มีชายหญิงคู่หนึ่งปรากฏตัวขึ้นอ้างว่าพวกเขาคือพี่น้องสกุลเฉียว ฟางฟางขอให้พวกเขาแสดงหลักฐาน ผู้ชายก็หยิบผ้าปักลายพระอาทิตย์ออกมา ส่วนผู้หญิงก็หยิบผ้าปักลายพระจันทร์ออกมา ฟางฟางกับจั่นเจาก็เลยตามพวกเขาไป ระหว่างทางพวกเขาได้พบกับคนปิดหน้าและถูกยาสลบ เมื่อจั่นเจากับฟางฟางฟื้นขึ้นมาอีกทีสองพี่น้องนั้นก็บอกว่าพาพวกเขาหนีมาจนถึงเกาะเซียวเหยาแล้ว
จากพฤติกรรมหลาย ๆ อย่างของสองพี่น้องทำให้จั่นเจาเกิดความสงสัย แต่เขาก็ถูกยาสลบพอฟื้นขึ้นมาอีกทีก็พบตัวเองอยู่บนเรือแล้ว จั่นเจาเป็นห่วงฟางฟางจึงออกตามหา แล้วก็ไปพบฟางฟางอยู่บนเขาซึ่งอยู่ไม่ห่างไปจากหมู่บ้านชาวประมงนัก ฟางฟางบอกกับจั่นเจาว่ารู้ตัวนานแล้วว่าสองพี่น้องนั่นเป็นตัวปลอม แต่ที่ไม่พูดออกไปเพราะกลัวถูกสองคนนั่นทำร้าย จั่นเจากับฟางฟางจึงแอบสะกดรอยตามสองคนนั้นไปจนสามารถช่วยเหลือเฉียวมู่ฟงกับเฉียวจูฟงได้สำเร็จ ต่อมาพวกเขาก็ได้พบกับไท่หย่าคนสนิทของพ่อฟางฟาง ทั้งหมดจึงออกเดินทางมุ่งสู่เกาะเซียวเหยาเพื่อค้นหาหินศักดิ์สิทธิ์
ทางด้านเปาเจิ่งเมื่อกลับจากหลูโจวเห็นนานแล้วจั่นเจายังไม่กลับมาทำให้เป็นห่วงจึงพาหวังเฉา หม่าฮั่น จางหลง จ้าวหู่ออกตามหา ระหว่างทางได้พบฮ่องเต้ซึ่งออกจากวังมาเพื่อทำพิธีไหว้อดีตหัวหน้าเผ่าฮาเวยลาพร้อมสืบเรื่องการก่อกบฏที่เกิดขึ้นภายในเผ่านี้ด้วย
ที่เกาะเซียวเหยาจั่นเจาถูกชายตาบอดลอบทำร้ายแล้วจับโยนลงน้ำ แต่เปาเจิ่งมาพบและช่วยไว้ได้ทัน ต่อมาก็มีคนร้ายตามมาเพื่อจะเอาของบางอย่างจากจั่นเจาอีก แต่ก็ถูกจั่นเจาสยบลงได้ ฮ่องเต้เห็นจั่นเจามีฝีมือจึงมอบป้ายทองสำหรับเรียกระดมกองทัพให้จั่นเจาพร้อมกับแต่งตั้งให้เป็นแมวหลวง
จั่นเจาเป็นห่วงฟางฟางจึงออกเรือไปเกาะเซียวเหยาเพียงลำพัง เมื่อไปถึงก็พบว่าชายตาบอด ไท่หย่า เฉียวมู่ฟงกับจูฟงตัวปลอมร่วมมือกันเพื่อจะชิงหินศักดิ์สิทธิ์และตามจับฟางฟาง จั่นเจารีบออกตามหาฟางฟางจนไปพบที่ช่องลับในโรงเก็บเหล้า
ต่อมาเปาเจิ่งก็เดินทางมาที่เกาะเซียวเหยา ทั้งหมดจึงรีบเดินทางไปที่ “ หนึ่งเส้นฟ้า ” สถานที่ปริศนาที่จะบอกว่าหินศักดิ์สิทธิ์ซ่อนอยู่ที่ไหน แต่ยังไม่ทันที่จะไขปริศนาได้พวกตู้ปูถาซือ ( หัวหน้ากบฏ ) และพรรคพวกก็ตามมาจนพบเสียก่อนและจับพวกเปาเจิ่งไปขังไว้ที่โรงเก็บเหล้า ที่นี่เปาเจิ่งสามารถไขปริศนา “ หนึ่งเส้นฟ้า ” ได้ จนพบหินศักดิ์สิทธิ์ และมอบให้ฟางฟางนำกลับไปยังเผ่าฮาเวยลาเพื่อช่วยพ่อได้สำเร็จ
เนื้อเรื่อง > คดีที่ 6 ตาข่ายฟ้าดิน

นักโทษจำนวน 32 คนตายหลังจากพ้นโทษออกจากคุก ฮ่องเต้เกิดความสงสัยจึงสั่งให้เปา เจิ่งสืบหาสาเหตุ เปา เจิ่งกับกงซุน เช่อจึงปลอมตัวเป็นนักโทษเข้าไปติดคุกเพื่อหาเงื่อนงำ ระหว่างที่กำลังสืบสวนฮ่องเต้ก็ถูกคนลอบทำร้าย แต่เซียงหยางอ๋องมาช่วยไว้ได้ทัน แล้วหลังจากนั้นฮ่องเต้ก็เริ่มมีพฤติกรรมแปลก ๆ เหมือนไม่ใช่ฮ่องเต้คนเดิม
ทางด้านเปาเจิ่งกับกงซุนเช่อก็ได้พบกับนักโทษที่ลอบทำร้ายฮ่องเต้ที่เซียงหยางอ๋องจับมา ซึ่งหัวของนักโทษถูกสวมไว้ด้วยหน้ากากเหล็ก ทำให้มองไม่เห็นหน้าซ้ำพูดก็ไม่ได้ แต่เมื่อคนหัวเหล็กเห็นเปาเจิ่งกับกงซุนเช่อก็พยายามที่จะบอกอะไรบางอย่างกับพวกเขาแต่ถูกเซียงหยางอ๋องคุมตัวไปเสียก่อน
ต่อมาเปาเจิ่งกับกงซุนเช่อพบว่าในคุกมีห้องทรมานซึ่งเป็นห้องที่เก็บเสียงและภายในห้องก็มีการวางสิ่งของไว้ตามธาตุทั้ง 5 ได้แก่ ไม้ น้ำ ไฟ เหล็ก และดิน ซึ่งตรงกับสภาพศพนักโทษทั้ง 32 คน คือ 8 คนศพถูกเผา ( ธาตุไฟ ) 8 คนศพจมอยู่ในน้ำ ( ธาตุน้ำ ) 8 คนศพถูกแขวนคอกับต้นไม้ ( ธาตุไม้ ) ส่วนอีก 8 คนศพถูกเชือดคอ ( ธาตุเหล็ก ) ซึ่งจะเหลือก็แต่ธาตุดินเท่านั้นที่ยังไม่มีการเลียนแบบ เปาเจิ่งจึงต้องรีบคลี่คลายคดีให้ได้ก่อนที่อีก 8 ชีวิตจะต้องตายไป
เปาเจิ่งให้พวกหวังเฉาไปสืบประวัติผู้คุมคุกทั้ง 4 คนจนได้ความจริงว่าพวกเขา 4 คนเป็นพี่น้องกันอ่าศัยอยู่ในหมู่บ้านแห่งหนึ่ง ซึ่งในคืนหนึ่งระหว่างที่พวกเขาไปทำธุระก็มีนักโทษ 40 คนที่หนีคุกออกมาเข้ามาฆ่าคนในหมู่บ้านจนตายหมดและชิงทรัพย์สินไป 4 พี่น้องเจ็บแค้นบรรดานักโทษจึงเข้ามาเป็นผู้คุมและฆ่านักโทษที่พ้นโทษแล้วทุกคนเพื่อให้ครบ 40 คนเป็นการระบายความแค้นให้ตนและคนในหมู่บ้านที่ต้องตายไป
หลังจากคลี่คลายคดีเสร็จพวกเปาเจิ่งก็เดินทางเข้าเมืองหลวง ระหว่างทางหม่าฮั่นกับจ้าวหู่ถูกจับเพราะต้องสงสัยว่าเป็นคนร้ายลักทรัพย์ ส่วนหวังเฉากับจางหลงก็ถูกจับในข้อหาข่มขืนและพยายามฆ่า เปาเจิ่งกับกงซุนเช่อจึงต้องรีบคลี่คลายคดีให้ได้
ระหว่างนั้นเปาเจิ่งได้พบกับเหลียงอ๋องที่กลายเป็นคนสำมะเรเทเมาไป ส่วนฮ่องเต้ก็ดูสนิทสนมกับเซียงหยางอ๋องเกินเหตุทั้ง ๆ ที่แต่ก่อนฮ่องเต้ไม่ไว้ใจเซียงหยางอ๋องเลย และภายในเมืองหลวงก็มีทหารออกมาเดินตรวจตรามากผิดปกติซ้ำยังเป็นทหารของเซียงหยางอ๋องอีกต่างหาก ต่อมาจั่นเจาถูกใส่ร้ายฮ่องเต้ให้เขาไปปราบโจรเพื่อเป็นการไถ่โทษ ดูเหมือนคนที่มีวรยุทธ์รอบ ๆ ตัวเปาเจิ่งจะถูกจัดการไปทีละคน ๆ
ต่อมาเปาเจิ่งจึงสืบจนทราบว่าเหลียงอ๋องแกล้งทำตัวเป็นคนสำมะเลเทเมาและคดีของพวกหวังเฉาก็เป็นฝีมือของเหลียงอ๋อง ที่เหลียงอ๋องทำเช่นนั้นก็เพราะสงสัยว่าฮ่องเต้คนนี้จะไม่ใช่ตัวจริงและเซียงหยางอ๋องคงมีแผนการร้ายที่จะกำจัดคนสนิทของเปาเจิ่งที่มีวรยุทธ์ เหลียงอ๋องก็เลยชิงตัดหน้าใส่ร้ายพวกหวังเฉาก่อนที่เซียงหยางอ๋องจะลงมือเพื่อรักษาความปลอดภัยให้พวกหวังเฉา
เปาเจิ่งจึงเริ่มสืบเรื่องที่ฮ่องเต้ถูกลอบทำร้ายจนได้พบกับคนหัวเหล็ก ซึ่งก็คือฮ่องเต้ตัวจริงที่ถูกเซียงหยางอ๋องจับมาขังไว้แล้วหาคนที่หน้าตาเหมือนฮ่องเต้ไปเป็นฮ่องเต้แทน เพื่อที่จะให้ฮ่องเต้ตัวปลอมสละบัลลังก์ให้ตนเป็นฮ่องเต้แทน เปาเจิ่งกับเหลียงอ๋องจึงซ้อนแผนเซียงหยางอ๋องโดยให้ฮ่องเต้สลับตัวกับฮ่องเต้ตัวปลอมอีกที และอาศัยป้ายทองระดมพลที่ฮ่องเต้เคยมอบให้จั่นเจาเรียกระดมพลเพื่อสะกัดทหารของเซียงหยางอ๋อง จนในที่สุดก็สามารถปราบกบฏครั้งนี้ลงได้สำเร็จ
นักแสดงนำ

ลู่ อี้ รับบท เปา เจิ่ง หรือ เปาบุ้นจิ้น
ซื่อ เซียนหลง รับบท จั่น เจา
เหริน ควน รับบท กงซุน เช่อ
ถงไต้เหว่ย รับบท จักรพรรดิซ่งเหรินจง
หลิว เสี่ยวหู รับบท หวังเฉา
ฟ่าน ปิงปิง รับบท เสี่ยว ชิงถิง
ลำดับรายการโทรทัศน์

| สถานีโทรทัศน์ไทยทีวีสีช่อง 3  : ซีรีส์กำลังภายใน วันจันทร์-ศุกร์ เวลา 16:30 น>  - 17:30 น. |
| --- | --- | --- |
| ก่อนหน้า | เปาบุ้นจิ้นหนุ่ม พิทักษ์ธรรม ภาค 2 | ถัดไป |
| เปาบุ้นจิ้นหนุ่ม พิทักษ์ธรรม ภาค 1 | เปาบุ้นจิ้นหนุ่ม พิทักษ์ธรรม ภาค 2 | เปาบุ้นจิ้นหนุ่ม พิทักษ์ธรรม ภาค 3 |

ภาพละครภาค 2 ภาษาจีน
เมลอนมิวสิกอะวอดส์ 2022

เมลอนมิวสิกอะวอดส์ 2022 จัดขึ้นเมื่อวันที่ 26 พฤศจิกายน ค.ศ. 2022 ที่โคช็อกสกายโดม ในโซล ประเทศเกาหลีใต้ จัดโดยกาเกาเอ็มผ่านร้านค้าเพลงออนไลน์เมลอน พิธีในปี 2022 เป็นพิธีครั้งที่ 14 และเป็นพิธีออฟไลน์เต็มรูปแบบครั้งแรกนับตั้งแต่ปี 2019 ศิลปินที่ปล่อยเพลงระหว่างวันที่ 8 พฤศจิกายน ค.ศ. 2021 ถึง 3 พฤศจิกายน ค.ศ. 2022 มีสิทธิ์ได้รับรางวัล
เกณฑ์การตัดสิน

| การจัดสรร | โหวตออนไลน์ | ยอดขายดิจิทัล | คะแนนกรรมการ |
| --- | --- | --- | --- |
| Top 10 Artists | 20% | 80% | — |
| Main awards* | 20% | 60% | 20% |
| Genre Awards** | — | 70% | 30% |
| Popularity Awards*** | 60% | 40% | — |
| KakaoBank Everyone's Star Award | 80% | — | 20% |
| Special Awards**** | — | — | 100% |
*Artist of the Year, Album of the Year, Song of the Year, Best New Artist, Best Male/Female Solo, Best Male/Female Group **Best Pop Artist, Best Collaboration, OST, Hot Trend Award, Project Music Award ***Netizen Popularity Award ****Record of the Year, Music Video of the Year Award, Songwriter Award, 1theK Performance Award, 1theK Original Contents Award, Global Rising Artist, Best Performance Director, Best Session Instrumental, Best Music Style
เกณฑ์การตัดสิน > โหวต

การโหวตสำหรับประเภทเปิดให้ผู้อยู่อาศัยในเกาหลีใต้บนเว็บไซต์เมลอนมิวสิกเมื่อวันที่ 4 พฤศจิกายน ถึงวันที่ 18 พฤศจิกายน ค.ศ. 2022 เฉพาะศิลปินที่ปล่อยเพลงระหว่างวันที่ 8 พฤศจิกายน ค.ศ. 2021 ถึง 3 พฤศจิกายน ค.ศ. 2022 เท่านั้นที่มีสิทธิ์ รายชื่อผู้ได้รับการเสนอชื่อได้รับการคัดเลือกตามเกณฑ์ประสิทธิภาพชาร์ต (ดาวน์โหลด 60% และสตรีม 40%) สำหรับแต่ละศิลปิน รวมกับผลโหวต Melon Popularity Award ประจำสัปดาห์ในช่วงระยะเวลาที่มีสิทธิ์ หมวดหมู่ที่เปิดให้ลงคะแนนออนไลน์ ได้แก่ Top 10 Artists, Album of the Year, Song of the Year, Best New Artist, Best Male Solo, Best Female Solo, Best Male Group, Best Female Group, and Netizen Popularity Award.
นักแสดง

| ศิลปิน | เพลง | ตอน |
| --- | --- | --- |
| บีโอ | "Counting Stars" / "Complex" / "Burnout Syndrome" |  |
| สเตย์ซี | "Beautiful Monster" |  |
| เอทีบีโอ | "Attitude" / "Monochrome (Color)" | The Beginning of Journey |
| เอนไฮเพน | "Blessed-Cursed" / "Future Perfect (Pass the Mic)" |  |
| นิวจีนส์ | "Cookie" / "Hype Boy" / "Attention" |  |
| Gomak Boys | "You and Me" / "Sweet Thing" | Just The Beginning |
| เลเซราฟิม | "Fearless" / "The Hydra" / "Antifragile" | I'm Fearless |
| ไอฟ์ | "Eleven" (Liz piano solo) / "Love Dive" (remix) / "After Like" |  |
| ทีบายที | "Good Boy Gone Bad" |  |
| เมโลแมนซ์ | "Drunken Confession" / "Love, Maybe" |  |
| ไอเดิล | "Nxde" / "Tomboy" | Just Me (I)-dle |
| 10cm และ บิกนอติ | "Just 10 Centimetres" / "Beyond Love" | IN(F)SP concerto |
| มอนสตาเอ็กซ์ | "Love" (Jazz ver.) / "Rush Hour" | Destroy the Limits of Love |
| อิม ย็อง-อุง | "London Boy" / "Polaroid" / "If We Ever Meet Again"   (Orchestra ver.) | Higher than Hero |
ผู้นำเสนอ

คิม ฮยัง-กี – Top 10 Artist Award
โจนาธาน โทนา และ แพทริเซีย โทนา – Best Performance
ซง เย-ริน – 2022 Choice
แพ ฮย็อน-ซ็อง และ พัก จี-ฮู – Best Songwriter & Best Music Style
ลีโอ เจ – Global Artist & Global Rising Artist
อี ซ็อน-บิน – Top 10 Artist Award
ฮาฮา และ ชิน ฮย็อน-จี – Best Male – Solo & Best Group – Female
แจสสัน และ ฮง ฮย็อน-ฮี – Netizen Choice & Best Music Video
โค มิน-ชี – Top 10 Artist Award
มุน ซัง-มิน และ ยัง ฮเย-จี – 1theK Global Icon & Hot Trend
ช็อง ซ็อง-ฮวา – Best New Artist
อัน ฮโย-ซ็อบ และ คิม เซ-จ็อง – Best OST & Best Collaboration
อี ซู-ฮย็อก – Album of the Year & Record of the Year
ชา ซึง-ว็อน – Best Song of the Year & Artist of the Year
ผู้ชนะและผู้ได้รับการเสนอชื่อ

ประกาศผู้ได้รับการเสนอชื่อผ่านทางเว็บไซต์เมลอนเมื่อวันที่ 4 พฤศจิกายน ค.ศ. 2022 รายชื่อผู้ชนะจะถูกระบุเป็นตัว หนา
ผู้ชนะและผู้ได้รับการเสนอชื่อ > รางวัลอื่น

| รางวัล | ผู้ชนะ |
| --- | --- |
Best Performance: ทีบายที เลเซราฟิม
Best Songwriter: ช็อน โซ-ย็อน
Best Music Style: บิกนอติ
Global Artist: มอนสตาเอ็กซ์
Global Rising Artist: สเตย์ซี
Music Video of the Year: ไอเดิล – "Tomboy"
1theK Global Icon: เอนไฮเพน
KakaoBank Everyone's Star: บีทีเอส
Project Music Award: ดับเบิลยูเอสจีวอนนาบี
Best Session: อี ชิน-อู
Stage of the Year: ไอยู – The Golden Hour: Under the Orange Sun
ไอฟ์ ได้รับ 4 รางวัลได้แก่ เพลงแห่งปี ศิลปินหน้าใหม่แห่งปี ศิลปินหญิงกลุ่มยอดเยี่ยม และTop 10 Artists
อิม ย็อง-อุง คว้า 5 รางวัล รวมถึงศิลปินอัลบั้มแห่งปี
ไอเดิล คว้า 2 รางวัลได้แก่ มิวสิกวีดีโอแห่งปี และ Top 10 Artists
นิวจีนส์ คว้า 2 รางวัล ได้แก่ ศิลปินหน้าใหม่ยอดเยี่ยม และ Top 10 Artists
เลเซราฟิม คว้า 2 รางวัล ได้แก่ Hot Trend และ Best Female Performance
บีทีเอส คว้า 4 รางวัลได้แก่  Record of the Year และ Best Male Group
ไอยู คว้า 3 รางวัลได้แก่ ศิลปินหญิงเดี่ยวยอดเยี่ยม Best Stage และ Top 10 Artists
แขวงวังบูรพาภิรมย์

| แขวงวังบูรพาภิรมย์ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Wang Burapha Phirom
สถานีสามยอด
แผนที่เขตพระนคร เน้นแขวงวังบูรพาภิรมย์
ประเทศ:  ไทย
เขตปกครองพิเศษ: กรุงเทพมหานคร
เขต: พระนคร
พื้นที่
 • ทั้งหมด: 0.720 ตร.กม. (0.278 ตร.ไมล์)
ประชากร (2566)
 • ทั้งหมด: 8,489 คน
 • ความหนาแน่น: 11,790.28 คน/ตร.กม. (30,536.7 คน/ตร.ไมล์)
รหัสไปรษณีย์: 10200
รหัสภูมิศาสตร์: 100102
 ส่วนหนึ่งของสารานุกรมประเทศไทย
วังบูรพาภิรมย์ เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้า สถานที่ราชการ และสถานศึกษา
ที่ตั้งและอาณาเขต

แขวงวังบูรพาภิรมย์ตั้งอยู่ทางทิศใต้ของเขตพระนคร  มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงวัดราชบพิธและแขวงสำราญราษฎร์ (เขตพระนคร) มีคลองหลอดวัดราชบพิธเป็นเส้นแบ่งเขต
ทิศตะวันออก ติดต่อกับแขวงบ้านบาตร (เขตป้อมปราบศัตรูพ่าย) แขวงสัมพันธวงศ์ และแขวงจักรวรรดิ (เขตสัมพันธวงศ์) มีคลองรอบกรุงเป็นเส้นแบ่งเขต
ทิศใต้ ติดต่อกับแขวงสมเด็จเจ้าพระยา (เขตคลองสาน) และแขวงวัดกัลยาณ์ (เขตธนบุรี) มีแนวกึ่งกลางแม่น้ำเจ้าพระยาเป็นเส้นแบ่งเขต
ทิศตะวันตก ติดต่อกับแขวงพระบรมมหาราชวัง (เขตพระนคร) มีคลองคูเมืองเดิมเป็นเส้นแบ่งเขต
แม่พระและพระกุมารกับทูตสวรรค์ (บอตตีเชลลี)

ดูบทความหลักที่ พระแม่มารีและพระบุตร
| พระแม่มารีและพระบุตรและเทวดา |
| --- | --- |

ศิลปิน: ซานโดร บอตติเชลลี
ปี: ค.ศ. 1465 - ค.ศ. 1467
ประเภท: สีฝุ่นบนแผง
สถานที่: สเปนดาเล เดกลิ อินโนเชนติ, ฟลอเร็นซ์
พระแม่มารีและพระบุตรและเทวดา (ภาษาอังกฤษ: Madonna and Child with an Angel) เป็นจิตรกรรมแผงที่เขียนโดยซานโดร บอตติเชลลีจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่สเปนดาเล เดกลิ อินโนเชนติในเมืองฟลอเร็นซ์ในประเทศอิตาลี
ซานโดร บอตติเชลลีเขียนภาพ “พระแม่มารีและพระบุตรและเทวดา” ระหว่างปี ค.ศ. 1465 ถึงปี ค.ศ. 1467 ภาพนี้ยังเป็นภาพที่ยังสมบูรณ์เต็มตัวเพราะเป็นงานที่บอตติเชลลีเขียนขณะที่ยังทำงานอยู่ในเวิร์คช็อพของครู -- ฟิลลิปโป ลิปปี --อยู่ ภาพเขียนได้รับแรงบันดาลใจจากงาน “พระแม่มารี” ของลิปปีในอุฟฟิซิ  แทนที่จะเป็นภูมิทัศน์บอตติเชลลีใช้ซุ้มโค้งของสถาปัตยกรรมแทนที่ซึ่งกลายเป็นกรอบรอบพระเศียรของพระแม่มารีและพระบุตรซึ่งเป็นการเน้นความสำคัญของทั้งสองพระองค์ในภาพ